Z m l u v a o realizácii predstavenia

uzavretá v zmysle ustanovenia § 269 odseku 2./ úplného znenia Obchodného zákonníka (ďalej len „OZ“)

# I.

# Zmluvné strany

**Obchodné meno (názov): SDT, s.r.o.**

**Sídlo:** **Pribinova 25, 811 09 Bratislava**

**IČO: 35 933 844**

**DIČ: 2022000024**

**IČ DPH: SK2022000024**

**Bankové spojenie/IBAN:**

**Štatutárny zástupca: Mgr. Ján Ďurovčík, konateľ**

(ďalej len „SDT, s.r.o.“)

a

**Obchodné meno (názov): Městské divadlo v Mostě, spol. s r.o.**

## Sídlo: Divadelní 15, 434 01 Most

## IČO: 27275701

## DIČ: CZ27275701

## Bankové spojenie:

## Číslo účtu:

IBAN:

SWIFT ( BIC)

**Štatutárny zástupca: PhDr. Václav Hofmann, jednatel**

(ďalej len „usporiadateľ“)

**II.**

**Predmet zmluvy**

1. Na základe tejto zmluvy sa SDT, s.r.o. zaväzuje zabezpečiť pre usporiadateľa, uskutočnenie tanečno-divadelného predstavenia **„CARMEN“,** autora **J. Ďurovčíka,** a to za dodržania týchto konkrétnych podmienok:

Názov predstavenia: **CARMEN**

Miesto konania: Mestské divadlo Most - veľká sála

Deň konania: 28.september 2016

Čas /hodina/: 19:00 hod.

Počet predstavení: 1

1. Na druhej strane sa usporiadateľ zaväzuje, zaplatiť SDT, s.r.o. za uskutočnené predstavenie dohodou určenú cenu podľa ustanovení tejto zmluvy, ako aj dodržať ďalšie podmienky v nej uvedené.

**III.**

**Cena a platobné podmienky**

1. Usporiadateľ je povinný zaplatiť SDT, s.r.o. za uskutočnenie predstavenia sumu vyplývajúcu z vybraného vstupného, a to za podmienok určených v bode 2. tohto článku.
2. Za hlavné večerné predstavenie zaplatí usporiadateľ dohodnutú sumu vo výške **65.000,- CZK** /slovom:šesťdesiatpäťtisíc českých korún/.
3. V zmylse článku 196 smernice Rady 2006/112/ES z 28.11.2006 o spoločnom systéme dane z pridanej hodnoty v znení smernice Rady 2006/138ES z 19.12.2006, je osobou povinnou platiť daň osoba, ktorej je služba dodaná.
4. Uvedenú sumu je usporiadateľ povinný uhradiť SDT s.r.o. jednorázovo prevodom na účet. Podkladom k zaplateniu ceny bude faktúra vystavená SDT s.r.o., ktorá bude mať všetky náležitosti podľa ustanovení príslušných právnych predpisov.
5. Za uskutočnené predstavenie usporiadateľ odvedie prevádzkový honorár pre DILIA Praha vo výške 6% + 19% DPH z celkového hrubého príjmu z predstavenia.

**IV.**

**Práva a povinnosti usporiadateľa**

1. Usporiadateľ je povinný zabezpečiť pre realizáciu predstavenia podľa tejto zmluvy suché a čisté javisko s minimálnymi rozmermi 10 x 8m (š x h), výška stropu javiska minimálne 5m, ktoré musí byť sprístupnené najmenej 6hod. pre začiatkom predstavenia.Nevyhnutná je prítomnosť zástupcu objednávateľa, alebo ním poverenej osoby a elektrikára. Usporiadateľ je ďalej povinný zabezpečiť fungujúci prívod elektrickej energie na javisku v rozsahu 1 x 63A/380V a 1 x 32A/230V
2. Na predstavenie je usporiadateľ povinný zabezpečiť dostatočný počet usporiadateľov /uvádzačky, šatne, a pod./.
3. K uskutočneniu predstavení je usporiadateľ povinný zabezpečiť v zákulisí tri samostatné oddelené šatne (pre mužov a ženy) s hygienickými zariadeniami s teplou a studenou vodou, a osobitne temperovanie javiska minimálne na 22°C a šatní a hygienických zariadení minimálne na 24°C.
4. Usporiadateľ umožní SDT,s.r.o. pristaviť vozidlo so scénou a technikou k divadlu.
5. Usporiadateľ zodpovedá v celom rozsahu za dodržiavanie zákazu zaznamenávania predstavení akoukoľvek formou záznamu obrazu a zvuku (ako sú magnetofónový záznam, videozáznam, film a pod.), pokiaľ na uvedené pred začiatkom každého predstavenia nedá osobitný súhlas Mgr. Ján Ďurovčík - štatutárny zástupca SDT, s.r.o., alebo ním poverená osoba.
6. Prípadné ďalšie technické podmienky, nevyhnutné k uskutočneniu predstavení, budú obsahom osobitnej listiny, tvoriacej nedeliteľnú súčasť tejto zmluvy.

**V.**

**Práva a povinnosti SDT, s.r.o.**

1. SDT, s.r.o. je povinná dodať kompletné predstavenie v zodpovedajúcej kvalite a rozsahu, pozostávajúce z účinkujúcich, scény a zvukovej a svetelnej techniky vrátane obsluhy.
2. SDT, s.r.o. zabezpečí ubytovanie pre účinkujúcich a techniku, prepravu účinkujúcich a prepravu techniky a scény.
3. SDT, s.r.o. zabezpečí tlač a distribúciu propagačných materiálov /plagáty formátu A1 a A2, Program formátu A4/.
4. SDT, s.r.o. zabezpečí v spolupráci s partnermi projektu mediálnu kampaň.
5. SDT, s.r.o. zabezpečí ostatné materiály potrebné na propagáciu predstavenia, ako sú videoklip, fotografie atď.
6. SDT, s.r.o. obdrží 4 ks voľných vstupeniek pre svoje potreby.

**VI.**

**Spoločné a záverečné ustanovenia zmluvy**

1. Po uskutočnení predstavenia je usporiadateľ povinný bez zbytočného odkladu písomne potvrdiť SDT, s.r.o. túto skutočnosť na osobitnej listine, ktorú mu SDT, s.r.o. predloží k takémuto potvrdeniu. Táto listina slúži zároveň ako tlačivo pre vyúčtovanie predstavení a vyhotovuje sa v dvoch rovnopisoch. Po potvrdení týchto skutočností si obe strany nechávajú jednu kópiu citovanej listiny. Táto listina slúži SDT, s.r.o. ako podklad na vystavenie faktúru.
2. SDT, s.r.o. a usporiadateľ sú povinní bezvýhradne dodržiavať ustanovenia tejto zmluvy, ako aj technické podmienky tvoriace jej nedeliteľnú súčasť. Ak jedna zo zmluvných strán porušuje túto zmluvu tak, že podstatne porušuje svoje zmluvné povinnosti z nej vyplývajúce, môže tak SDT, s.r.o. ako aj usporiadateľ, od tejto zmluvy jednostranne odstúpiť so všetkými právnymi účinkami s tým spojenými. V takomto prípade sa táto zmluva od samého začiatku v celom rozsahu ruší a SDT, s.r.o. a usporiadateľ sú povinní si navzájom vrátiť všetko, čo si podľa nej už plnili. Tým však nie je dotknutý nárok na náhradu škody, ktorá vznikla poškodenej zmluvnej strane.
3. Ak SDT, s.r.o. odstúpi od tejto zmluvy bezdôvodne, je povinná zaplatiť usporiadateľovi v celom rozsahu všetky preukázateľne vynaložené náklady, ktoré mu vznikli na jeho strane v dôsledku riadneho plnenia si záväzkov podľa tejto zmluvy voči SDT, s.r.o. a tretím osobám v súvislosti so zabezpečením prípravy predstavení.
4. Ak usporiadateľ odstúpi od tejto zmluvy bezdôvodne, je povinný zaplatiť SDT, s.r.o. v celom rozsahu všetky preukázateľne vynaložené náklady, ktoré mu vznikli na jeho strane v dôsledku riadneho plnenia si záväzkov podľa tejto zmluvy voči objednávateľovi a tretím osobám v súvislosti so zabezpečením prípravy predstavení.
5. Táto zmluva nadobúda platnosť a účinnosť dňom obojstranného podpísania SDT, s.r.o. a usporiadateľom, pritom jej zmeny a doplnky možno vykonať len na základe vzájomnej dohody SDT, s.r.o. a usporiadateľa, a to písomne vo forme dodatkov.
6. SDT, s.r.o. a usporiadateľ dohodou určili, že na právne vzťahy vyplývajúce z tejto zmluvy, sa primerane použijú Všeobecné ustanovenia o obchodných záväzkových vzťahoch, ktoré sú obsahom § 261 až 408a OZ.
7. Táto zmluva je vyhotovená v dvoch rovnopisoch, z ktorých po obojstrannom podpísaní dostane tak SDT, s.r.o., ako aj usporiadateľ, jeden rovnopis a nahrádza zmluvu uzatvorenú dňa 29.6.2016, ktorá týmto zaniká.
8. Táto zmluva bola spísaná a uzatvorená na základe slobodne, vážne, určite a zrozumiteľne prejavenej vôle obidvoch zmluvných strán, ktoré ju po prečítaní a schválení, na znak súhlasu s jej obsahom, vlastnoručne podpísali.

V Bratislave dňa................................ V Moste, dne.................................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ SDT, s.r.o. Usporiadateľ